Taiginmarjad

Taiginmarjad () om levitadud dekorativine penzaz vai pen' pu. Mülüb Rozanvuiččed-sugukundha.

 Leviganduz 
Londuseližen arealan piduz om enamba vit tuhad kilometrid, se om Sibir', Kazahstan, Mongolii i Kitai. Ištutadas Venäman evropižes palas amussai pöudverižiš šoiduiš, teveril, puištoiš. Taiginmarjad oma mectunuded Venäman evropižes palan keskuses.

Kazvab mecstepin (tobjimalaz), mecan i stepin zonoiš, harvas kuivas mecas, mecanröunoidme i pallištoil, luhtoil. Sädab penid žomid sijidme. Pakaiženvastaine kazmuz. Navedib letkesižid allüvialižid mahusid kločkivenke. Elänzoitab hüvin äjil mahusil, no ei tirpi lähižid gruntvezid i sur'vezid.

 Ümbrikirjutand 
Korged ogakaz penzaz ühten..nellän metrad korkte, harvamb pen' pu kudhe metrhasai korkte tüvenke kümnehe santimetrhasai diametral. Kor' om muzaburan vai burhahkan mujun. Oksad oma rusttad vai muzarusttad loštajad. Lehtesed čereduisoiš, ned oma munanvuiččed formal. Lehtesiden varded sasoiš 0,5..2 sm pitte. Änikod oma 12..15 mm surtte, molemban sugun, änikuz om kändaz koumen..nellän santimetran pitte.

Kazvab vitkos, no eläb 200..400 vodhesai. Äikerdoitas semnil vai vezoil. Kazmuz änikoičeb avaros kezan zavodindas 10..12 päivän aiganBurmistrov A.N., Nikitina V.A. Медоносные растения и их пыльца: Справочник (Medenkandajad kazmused i niiden heid'om: Tedonandmižkirj). — M.: Rosagropromizdat, 1990. — 192 lp. — Lp. 21.  ISBN 5-260-00145-1.. Plodud oleskeldas 10..15-voččes igäs, oma küpsad sügüz'kus-redukus. Ploduiden hüvä satuz rippub haloiden olmatomudespäi änikoičendan aigan i ploduiden travijoiden vähäs luguspäi.

 Toižendad 
 Crataegus sanguinea var. chlorocarpa
 C. s. var. genuina
 C. s. var. glabra
 C. s. var. incisa
 C. s. var. inermis
 C. s. var. villosa

Taiginmarjad oma ottud kul'turkazmuseks vspäi 1822. Ivan Mičurin pölüstoiti pihläd taiginmarjoiden heid'omal i sai Crataegosorbus miczurinii-gibridad södabidenke ploduidenke kargištuseta.

 Galerei 

 Kacu mugažo 
 Taigin

 Homaičendad 

Kategorii:Rozanvuiččed
Kategorii:Kazmused kirjamišton mödhe
Kategorii:Plodpenzhad
Kategorii:Dekorativižed kazmused
Kategorii:Mezikazmused
Kategorii:Zell'kazmused